Pouteria obovata
Ti Pouteria obovata ket ti kayo iti pamilia ti Sapotaceae. Daytoy ket saan a ti mula a dati nga ammo iti isu met laeng a sientipiko a nagan, ti Pouteria lucuma ti Andes. Ti kadawyan a nagan iti Australia ket ti northern yellow boxwood. Daytoy ket mabirukan kadagiti adu a parte ti abagatan-daya nga Asia, Mikronesia, ken kadagiti isla ti Taaw Indiano,[1] ken addaan met kadagiti lokal a nagan idiay.
Immuna a naipalawag ti kayo a kas Sersalisia obovata babaen ni Robert Brown iti obrana idi 1810 iti Prodromus Florae Novae Hollandiae,[2] sakbay idi naiyakar iti agdama a binomial a nagan babaen ni Baehni idi 1942.[3] Ti espesipiko nga epiteta iti obovata ket mangibaga iti baliktad nga immitlog a sukog ti bulong. Adda pagtutungtongan no daytoy a mula ket agbati nga agnagan a kas Planchonella obovata, a suportaran daytoy ti herbario ti Queensland.[4] Ti maysa a henetiko a panagusig iti material a nabirukan manipud iti Papua Baro a Guinea ket isolado ken maysa idi a kabsat iti maysa a grupo a buklen ti material manipud iti Australia ken Indonesia. Adda idi ti indumento iti rabaw ti bulong kadagiti wadan ti Australia ken Indonesia, ken awan iti material manipud iti Papua Baro a Guinea.[5]
Agtubo ti Pouteria obovata kas maysa nasamek ti balangat a kayo a makaabot iti katayag iti 10 aginggana iti 20 metro (33 iti 66 ft). Nadutdotan dagiti ubbing a bulong, ken agbalin a nalamuyot ken nasileng dagiti akinngato a rabaw. Arinduyogda aginggana iti sukog gayang ken agrukod iti 6–24 cm (2.5–9.5 in) iti kaatiddog, ken 1.5–15 cm (0.59–5.91 in) iti kaakaba. Agparang manipud iti Agosto aginggana iti Oktubre, dagiti bassit-usit a maraberde-puraw ket agtuboda kadagiti rimpuok. Ti panagsabong ket sarunuen babaen dagiti nalabbasit wenno dagiti asul a berry iti 1–1.5 cm (0.39–0.59 in) iti diametro. Ti tunggal maysa a berry ket aglaon iti maysa wenno dagiti lima a bukel nga agmaris iti duyaw no maluom.[6]
Dagiti nagibasaran[urnosen | urnosen ti taudan]
- ^ "Planchonella obovata". Germplasm Resources Information Network (GRIN). Agricultural Research Service (ARS), United States Department of Agriculture (USDA). Naala idi 12 Enero 2018.
- ^ "Sersalisia obovata R.Br". Australian Plant Name Index (APNI), datos a batayan ti IBIS. Sentro para iti Biodibersidad a Panagsukisok ti Mula, Gobierno ti Australia.
- ^ "Pouteria obovata (R.Br.) Baehni". Australian Plant Name Index (APNI), datos a batayan ti IBIS. Sentro para iti Biodibersidad a Panagsukisok ti Mula, Gobierno ti Australia.
- ^ "New names and taxa for Queensland plants, algae, lichens, bryophytes and fungi July 2007 to June 2008" (PDF). Queensland Government – Environment and Resource Management. Department of Environment and Resource Management, State Government of Queensland. Naiyarkibo manipud iti kasisigud (PDF) idi 2011-03-30. Naala idi 2019-09-04.
{{cite web}}: Ad-adu ngem maysa kadagiti
|accessdate=ken
|access-date=ti nainaganan (tulong)
- ^ Teguh Triono; Anthony H. D. Brown; Judy G. West; Michael D. Crisp (2007). "A phylogeny of Pouteria (Sapotaceae) from Malesia and Australasia". Australian Systematic Botany. 20 (2): 107–18. doi:10.1071/SB06011.
- ^ Elliot, Rodger W.; Jones, David L.; Blake, Trevor (1997). Encyclopaedia of Australian Plants Suitable for Cultivation: Vol. 7. Port Melbourne: Lothian Press. p. 357. ISBN 0-85091-634-8.
ita_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn eng_Latn ilo_Latn eng_Latn ilo_Latn eng_Latn eng_Latn